719c01□

719c02□　　No. 782

719c03□佛說十號經

719c04□

719c05□　　　　西天譯經三藏朝散大夫試鴻□少卿

719c06□　　　　明敎大師臣天息災奉　詔譯

719c07□如來應供正等覺明行足善逝世間解無上士

719c08□調御丈夫天人師佛世尊□阿難白言□云何如

719c09□來□佛告苾芻□我昔因地爲菩薩時歷修衆行□

719c10□爲求無上正等正覺□今得菩提涅槃一切眞

719c11□實□以八聖道正見所證□名爲如來□如過去

719c12□正等正覺□調伏息心得至涅槃故□名如來

719c13□云何應供□佛言□昔在因位所行善法威儀戒

719c14□品□十善根力修令增長□如是修習圓滿至究

719c15□竟位□證涅槃時斷盡一切煩惱□令身口意淸

719c16□淨無染□永害煩惱□如斷多羅樹頭永不生芽□

719c17□復次貪瞋癡等煩惱盡故□一切諸趣永不結

719c18□生□超過四難生老病死苦果之法□惑苦二種

719c19□而永不生□立應供號

719c20□復次令彼世間所有衣服臥具飮食湯藥幢幡

719c21□寶蓋香花燈果□及天上人間最上之物□供養

719c22□於佛□獲得最上富貴吉祥之福□是名應供之

719c23□號

719c24□云何正等覺□佛言□如來具一切智□於一切處

719c25□無不了知□以四念處□四正斷□四神足□五根□

719c26□五力□七覺支□八聖道□十二緣生□四諦法等如

719c27□是之法□平等開覺一切衆生□令起智斷惑證

719c28□須陀洹果□斯陀含果□阿那含果□阿羅漢□具

719c29□三明六通□復於大乘作意思求歷修諸地□斷

720a01□盡結習成無上覺□此名正等正覺

720a02□云何明行足□佛言□明謂天眼明宿命明漏盡

720a03□明□行足者□爲如來身口意業□善修滿足正

720a04□眞淸淨□如有大衣□等自在觀照而無愛著□

720a05□於自願力一切之行□修令滿足□號明行足

720a06□云何善逝□佛言□卽妙往之義□如貪瞋癡等

720a07□引諸有情往彼惡趣□非名善逝□如來正智能

720a08□斷諸惑□妙出世間能往佛果□故名善逝

720a09□云何世間解無上士□佛言□世間者□謂欲界

720a10□色界無色界□地獄餓鬼傍生等類□各具色蘊

720a11□受蘊想蘊行蘊識蘊□眼根耳根鼻根舌根身

720a12□根意根□及彼六識所緣境等一切諸法□名曰

720a13□世間□正覺正知名世間解□又彼世間所有二

720a14□足四足多足無足□欲色諸天□有想無想□非

720a15□有想非無想□若凡若聖□一切有情之中□唯佛

720a16□第一最上無等□名無上士

720a17□云何調御丈夫□佛言□佛是大丈夫□而能調御

720a18□善惡二類□惡者起不善三業□而作諸惡墮地

720a19□獄餓鬼傍生而得惡報□善者於身口意而修

720a20□衆善□得人天福果□此之善惡皆由心作□佛

720a21□以第一義善涅槃之法□顯示調御令離垢染

720a22□獲得最上寂滅涅槃□是故得名調御丈夫

720a23□云何天人師□佛言□非與阿難一苾芻爲師□所

720a24□有苾芻苾芻尼□烏波塞烏波夷□及天上人間□

720a25□沙門婆羅門□魔王外道□釋梵龍天悉皆歸命

720a26□依敎奉行俱作佛子□故名天人師

720a27□云何名佛□智慧具足三覺圓明□是故名佛

720a28□佛告阿難□我昔經行之次□有婆羅門而來問

720a29□我□何故汝之父母爲汝立名呼爲佛邪□佛

720b01□卽答言□世所知者我能了知□世所觀者我亦

720b02□能觀□所得滅者我亦得滅□我具一切智一切

720b03□了知□我從無數劫□種種修行遠塵離垢□今得

720b04□無上菩提□故立佛號

720b05□云何世尊□佛言□我於因地自審觀察所有善

720b06□法□戒法心法智慧法□復觀貪等不善之法□能

720b07□招諸有生滅等苦□以無漏智破彼煩惱得無

720b08□上覺□是故天人凡聖□世出世間咸皆尊重□故

720b09□曰世尊

720b10□佛說十號經